9. โครงสร้างการจัดการ

9.1 โครงสร้างองค์กร ณ วันที่ 1 มีนาคม 2552 เป็นดังนี้

[]

9.2 โครงสร้างการจัดการ

โครงสร้างกรรมการบริษัทฯ ประกอบด้วยกรรมการ 3 ชุดคือ คณะกรรมการบริษัท
คณะกรรมการตรวจสอบ และคณะกรรมการบริหาร โดยมีรายละเอียดดังนี้

คณะกรรมการบริษัท

ณ วันที่ 1 มีนาคม 2552 คณะกรรมการบริษัท มีจำนวน 9 ท่านประกอบด้วย

  ------ -------------------- -------------------- ----------------------
         ชื่อ-นามสกุล                                 ตำแหน่ง

  1.     นายปัญญา              นิรันดร์กุล              ประธานกรรมการ

  2.     นายประภาส            ชลศรานนท์             รองประธานกรรมการ

  3.     นายพาณิชย์             สดสี                  กรรมการ

  4.     นายครรชิต             ควะชาติ               กรรมการ

  5.     นางสาวมาลี            ปานพชร               กรรมการ

  6.     นางเบญจมาศ           จันปุ่ม                 กรรมการ

  7.     นายคณิต               วัฒนประดิษฐ์            กรรมการ กรรมการอิสระ

  8.     พันตำรวจเอกปรัชญ์ชัย     ใจชาญสุขกิจ            กรรมการ กรรมการอิสระ

  9.     นายสมเกียรติ           ติลกเลิศ               กรรมการ กรรมการอิสระ
  ------ -------------------- -------------------- ----------------------

โดยมี นายครรชิต ควะชาติ เป็นเลขานุการคณะกรรมการบริษัท

หมายเหตุ

1.  คุณปานสิงห์ ขมะสุนทร อดีตกรรมการ กรรมการอิสระ และกรรมการตรวจสอบ
    ลาออกจากตำแหน่ง เมื่อวันที่ 1 กันยายน 2551

2.  คุณสมเกียรติ ติลกเลิศ กรรมการ กรรมการอิสระ และกรรมการตรวจสอบ
    ได้รับการแต่งตั้งจากที่ประชุมคณะกรรมการบริษัท ครั้งที่ 4/2551 เมื่อวันที่ 11 พฤศจิกายน
    2551 เพื่อดำรงตำแหน่งแทน คุณปานสิงห์ ขมะสุนทร

3.  คุณนุวัทฐ จั่นบำรุง อดีตกรรมการ ลาออกจากตำแหน่ง เมื่อวันที่ 23 กุมภาพันธ์ 2552

ขอบเขตอำนาจหน้าที่ของคณะกรรมการบริษัท

1.  จัดการบริษัทให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติของที่ประชุมผู้ถือหุ้นที่ชอบด้วยกฎหมาย ด้วยความสุจริต
    และระมัดระวังรักษาผลประโยชน์ของบริษัท

2.  กำหนดนโยบายและทิศทางการดำเนินงานของบริษัท
    รวมทั้งควบคุมกำกับดูแลการบริหารและการจัดการของคณะกรรมการบริหารให้เป็นไปตามนโยบายที่ได้รับมอบหมายอย่างมีประสิทธิภาพและประสิทธิผล
    เว้นแต่ในเรื่องดังต่อไปนี้ คณะกรรมการต้องได้รับอนุมัติจากที่ประชุมผู้ถือหุ้นก่อนการดำเนินการ
    เช่น การขายหรือโอนกิจการของบริษัททั้งหมด หรือบางส่วนที่สำคัญให้แก่บุคคลอื่น
    การซื้อหรือรับโอนกิจการของบริษัทเอกชนหรือบริษัทมหาชนอื่นมาเป็นของบริษัท
    การแก้ไขเพิ่มเติมหนังสือบริคณห์สนธิหรือข้อบังคับของบริษัท การเพิ่มหรือลดทุนจดทะเบียน
    การออกหุ้นกู้ เป็นต้น

3.  อาจแต่งตั้งหรือมอบหมายให้กรรมการคนใดคนหนึ่งหรือหลายคน
    หรือบุคคลอื่นกระทำการอย่างหนึ่งอย่างใดแทนคณะกรรมการตามที่เห็นสมควรได้
    และคณะกรรมการสามารถยกเลิก เปลี่ยนแปลง หรือแก้ไขอำนาจนั้นๆได้

4.  กำกับดูแลให้ฝ่ายบริหารดำเนินตามนโยบายที่วางไว้อย่างมีประสิทธิภาพ
    และแจ้งให้ฝ่ายบริหารนำเสนอเรื่องที่มีนัยสำคัญต่อการดำเนินงานของบริษัท
    ดูแลและจัดการความเสี่ยงของบริษัท รายการระหว่างบุคคลที่เกี่ยวโยงกัน
    เพื่อพิจารณาให้เป็นไปตามกฎระเบียบข้อบังคับของสำนักงานกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย

5.  จัดให้มีระบบการควบคุมภายในและการตรวจสอบภายในที่มีประสิทธิผล
    และจัดให้มีฝ่ายตรวจสอบภายในเพื่อตรวจสอบดูแลปฏิบัติงานภายใน ดำเนินการ ติดตามผล
    และประสานงานกับคณะกรรมการตรวจสอบเพื่อรักษาผลประโยชน์ของผู้ถือหุ้น

6.  ปฏิบัติหน้าที่โดยใช้ความรู้ ความสามารถ และประสบการณ์
    ให้เป็นประโยชน์ต่อการดำเนินธุรกิจของบริษัท มีความรับผิดชอบต่อผู้ถือหุ้น
    และเปิดเผยข้อมูลต่อผู้ลงทุนและสาธารณชนอย่างถูกต้อง ครบถ้วน
    มีจริยธรรมและมีความโปร่งใสในการกำหนดนโยบายการบริหารงานและการดำเนินธุรกิจ

คณะกรรมการตรวจสอบ

ณ วันที่ 1 มีนาคม 2552 คณะกรรมการตรวจสอบมีจำนวน 3 ท่าน ประกอบด้วย

  ------ ------------------- -------------------- ------------------------
         ชื่อ-นามสกุล                                ตำแหน่ง

  1.     นายคณิต              วัฒนประดิษฐ์            ประธานกรรมการตรวจสอบ

  2.     พันตำรวจเอกปรัชญ์ชัย    ใจชาญสุขกิจ            กรรมการตรวจสอบ

  3.     นายสมเกียรติ          ติลกเลิศ               กรรมการตรวจสอบ
  ------ ------------------- -------------------- ------------------------

หมายเหตุ

1.  คุณปานสิงห์ ขมะสุนทร อดีตกรรมการ กรรมการอิสระ และกรรมการตรวจสอบ
    ลาออกจากตำแหน่ง เมื่อวันที่ 1 กันยายน 2551

2.  คุณสมเกียรติ ติลกเลิศ กรรมการ กรรมการอิสระ และกรรมการตรวจสอบ
    ได้รับการแต่งตั้งจากที่ประชุมคณะกรรมการบริษัท ครั้งที่ 4/2551 เมื่อวันที่ 11 พฤศจิกายน
    2551 เพื่อดำรงตำแหน่งแทน คุณปานสิงห์ ขมะสุนทร

ขอบเขตอำนาจหน้าที่ของกรรมการตรวจสอบ

คณะกรรมการตรวจสอบมีหน้าที่ และความรับผิดชอบตามข้อกำหนด
และหลักเกณฑ์ของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย และให้รายงานตรงต่อคณะกรรมการบริษัทฯ ดังนี้

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้มีระบบการควบคุมภายใน (internal control) และ
    ระบบการตรวจสอบภายใน (internal audit) ที่ เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฎิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าประชุมด้วยอย่างน้อยปีละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้ เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และต้องประกอบด้วยข้อมูลอย่างน้อยดังต่อไปนี้

  (ก) ความเห็นเกี่ยวกับความถูกต้อง ครบถ้วน เป็นที่เชื่อถือได้
  ของรายงานทางการเงินของบริษัท

  (ข) ความเห็นเกี่ยวกับความเพียงพอของระบบควบคุมภายในของบริษัท

(ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนด

ของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแย้งทางผลประโยชน์

  (ฉ) จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่

  ละท่าน

  (ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎ

  บัตร (charter)

  (ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  ปฏิบัติการอื่นใดตามที่คณะกรรมการบริษัทได้มอบหมายด้วยความเห็นชอบจากคณะกรรมการตรวจสอบ

คณะกรรมการบริหาร

ณ วันที่ 1 มีนาคม 2552 คณะกรรมการบริหาร มีจำนวน 6 ท่าน ประกอบด้วย

  --- ---- ----------- ------------ --- ---------- -------- --------------------------------------------------- ---
           ชื่อ-นามสกุล                               ตำแหน่ง                                                       

      1.               นายปัญญา          นิรันดร์กุล             ประธานเจ้าหน้าที่บริหาร                                  

      2.               นายประภาส        ชลศรานนท์            รองประธานเจ้าหน้าที่บริหาร                               

      3.               นายพาณิชย์         สดสี                 ผู้ช่วยประธานเจ้าหน้าที่บริหารฝ่ายการผลิต                     

      4.               นายครรชิต         ควะชาติ              ผู้ช่วยประธานเจ้าหน้าที่บริหารฝ่ายการเงินการลงทุนและพัฒนาธุรกิจ   

      5.               นางสาวมาลี        ปานพชร              ผู้ช่วยประธานเจ้าหน้าที่บริหารฝ่ายอำนวยการ                   

      6.               นางเบญจมาศ       จันปุ่ม                ผู้อำนวยการฝ่ายบัญชี                                     
  --- ---- ----------- ------------ --- ---------- -------- --------------------------------------------------- ---

หมายเหตุ

1.  คุณนุวัทฐ จั่นบำรุง อดีตผู้ช่วยประธานเจ้าหน้าที่บริหารฝ่ายการตลาดและประชาสัมพันธ์
    ลาออกจากตำแหน่ง เมื่อวันที่ 23 กุมภาพันธ์ 2552

ขอบเขตอำนาจหน้าที่ของคณะกรรมการบริหาร

1.  จัดทำและนำเสนอ นโยบายทางธุรกิจ เป้าหมาย แผนการดำเนินงาน กลยุทธ์ทางธุรกิจ
    และงบประมาณประจำปีของบริษัท เพื่อขออนุมัติต่อคณะกรรมการบริษัท

2.  ควบคุมดูแลการดำเนินธุรกิจของบริษัทให้เป็นไปตามนโยบายทางธุรกิจ เป้าหมาย
    แผนการดำเนินงาน กลยุทธ์ทางธุรกิจ และงบประมาณที่ได้รับอนุมัติจากคณะกรรมการ

3.  มีอำนาจพิจารณาอนุมัติการใช้จ่ายเงินเพื่อการลงทุนหรือการดำเนินงานต่างๆ
    การกู้ยืมหรือการขอสินเชื่อใดๆจากสถาบันการเงิน การให้กู้ยืมเงิน
    ตลอดจนการเข้าเป็นผู้ค้ำประกัน เพื่อการทำธุรกรรมตามปกติของบริษัท ภายในวงเงินไม่เกิน
    30 ล้านบาท หรือเทียบเท่า

4.  กำหนดโครงสร้างองค์กรและอำนาจการบริหารจัดการ
    โดยให้ครอบคลุมรายละเอียดการคัดเลือก การว่าจ้าง การกำหนดผลประโยชน์ตอบแทน
    การโยกย้าย การฝึกอบรม และการเลิกจ้างพนักงานของบริษัท

5.  อาจแต่งตั้งหรือมอบหมายให้บุคคลใดบุคคลคนหนึ่งหรือหลายคน
    กระทำการอย่างหนึ่งอย่างใดแทนคณะกรรมการบริหารตามที่เห็นสมควรได้
    และคณะกรรมการบริหารสามารถยกเลิก เปลี่ยนแปลง หรือแก้ไขอำนาจนั้นๆ ได้

6.  ปฏิบัติหน้าที่อื่นใดตามที่ได้รับมอบหมายจากคณะกรรมการบริษัท

ทั้งนี้การมอบอำนาจให้คณะกรรมการบริหารดังกล่าวข้างต้น
จะไม่รวมถึงการมอบอำนาจที่ทำให้คณะกรรมการบริหารสามารถอนุมัติรายการที่คณะกรรมการบริหารคนใดคนหนึ่งหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
โดยกำหนดให้ต้องเสนอต่อที่ประชุมคณะกรรมการบริษัทและคณะกรรมการตรวจสอบเพื่อพิจารณาอนุมัติรายการดังกล่าว
ยกเว้นเป็นการอนุมัติรายการที่เป็นไปตามนโยบาย และหลักเกณฑ์ที่คณะกรรมการบริษัทพิจารณาอนุมัติ

คณะผู้บริหาร (ผู้บริหาร ตามนิยามของสำนักงาน ก.ล.ต. และตลาดหลักทรัพย์แห่งประเทศไทย)

  ----- ------------ ---------- ---------------------------------------------------
        ชื่อ-นามสกุล               ตำแหน่ง

  1.    นายปัญญา      นิรันดร์กุล    ประธานเจ้าหน้าที่บริหาร

  2.    นายประภาส    ชลศรานนท์   รองประธานเจ้าหน้าที่บริหาร

  3.    นายพาณิชย์     สดสี        ผู้ช่วยประธานเจ้าหน้าที่บริหารฝ่ายการผลิต

  4.    นายครรชิต     ควะชาติ     ผู้ช่วยประธานเจ้าหน้าที่บริหารฝ่ายการเงินการลงทุนและพัฒนาธุรกิจ

  5.    นางสาวมาลี    ปานพชร     ผู้ช่วยประธานเจ้าหน้าที่บริหารฝ่ายอำนวยการ

  6.    นางเบญจมาศ   จันปุ่ม       ผู้อำนวยการฝ่ายบัญชี
  ----- ------------ ---------- ---------------------------------------------------

หมายเหตุ

1.  คุณนุวัทฐ จั่นบำรุง อดีตผู้ช่วยประธานเจ้าหน้าที่บริหารฝ่ายการตลาดและประชาสัมพันธ์
    ลาออกจากตำแหน่ง เมื่อวันที่ 23 กุมภาพันธ์ 2552

ขอบเขตอำนาจหน้าที่ของประธานเจ้าหน้าที่บริหาร

1.  บริหารจัดการและดำเนินการตามปกติธุรกิจของบริษัท

2.  ควบคุมดูแลการดำเนินธุรกิจของบริษัทให้เป็นไปตามนโยบายทางธุรกิจ เป้าหมาย
    แผนการดำเนินงาน กลยุทธ์ทางธุรกิจ
    และงบประมาณที่ได้รับอนุมัติจากคณะกรรมการหรือคณะกรรมการบริหาร

3.  มีอำนาจพิจารณาอนุมัติการใช้จ่ายเงินเพื่อการลงทุนหรือการดำเนินงานต่างๆ
    การกู้ยืมหรือการขอสินเชื่อใดๆจากสถาบันการเงิน การให้กู้ยืมเงิน
    ตลอดจนการเข้าเป็นผู้ค้ำประกัน เพื่อการทำธุรกรรมตามปกติของบริษัท ภายในวงเงินไม่เกิน
    10 ล้านบาท หรือเทียบเท่า

4.  อาจแต่งตั้งหรือมอบหมายให้บุคคลใดบุคคลคนหนึ่งหรือหลายคน
    กระทำการอย่างหนึ่งอย่างใดแทนตนตามที่เห็นสมควรได้ และสามารถยกเลิก เปลี่ยนแปลง
    หรือแก้ไขอำนาจนั้นๆ ได้

5.  ปฏิบัติหน้าที่อื่นใดตามที่ได้รับมอบหมายจากคณะกรรมการบริษัท และคณะกรรมการบริหาร

ทั้งนี้ การมอบอำนาจให้ประธานเจ้าหน้าที่บริหารดังกล่าวข้างต้น
จะไม่รวมถึงการมอบอำนาจที่ทำให้ประธานเจ้าหน้าที่บริหารสามารถอนุมัติรายการที่ประธานเจ้าหน้าที่บริหารหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
โดยกำหนดให้ต้องเสนอต่อที่ประชุมคณะกรรมการบริษัทและคณะกรรมการตรวจสอบเพื่อพิจารณาอนุมัติรายการดังกล่าว
ยกเว้นเป็นการอนุมัติรายการที่เป็นไปตามนโยบาย
และหลักเกณฑ์ที่คณะกรรมการบริษัทพิจารณาอนุมัติไว้

การสรรหากรรมการ

การคัดเลือกบุคคลที่จะเข้ามาดำรงตำแหน่งกรรมการ
บริษัทฯมิได้มีการจัดตั้งคณะกรรมการสรรหาเพื่อคัดเลือกบุคคลที่จะแต่งตั้งเป็นกรรมการโดยเฉพาะ
แต่ทั้งนี้ คณะกรรมการพิจารณาสรรหาโดยคัดเลือกจากบุคคลที่มีความรู้ ความสามารถ ประสบการณ์
และวิสัยทัศน์ ที่สามารถเอื้ออำนวยต่อธุรกิจของบริษัทฯ ซึ่งเป็นบุคคลตามเกณฑ์คุณสมบัติมาตรา 68
แห่งพระราชบัญญัติบริษัทมหาชนจำกัด พ.ศ. 2535
และตามกฎระเบียบคณะกรรมการกำกับตลาดหลักทรัพย์และตลาดหลักทรัพย์ที่เกี่ยวข้อง
และเสนอต่อที่ประชุมผู้ถือหุ้นเพื่อพิจารณาอนุมัติแต่งตั้ง โดยมีหลักเกณฑ์ในการแต่งตั้งดังนี้

1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
เลือกตั้งบุคคลเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  3)
  บุคคลที่ได้รับคะแนนสูงสุดตามลำดับลงมาเป็นผู้ได้รับเลือกเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้ง
  ในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  ให้ประธานที่ประชุมเป็นผู้ออกเสียงชี้ขาด

เมื่อมีการประชุมสามัญประจำปีทุกครั้ง
ให้กรรมการออกจากตำแหน่งจำนวนหนึ่งในสามของจำนวนกรรมการในขณะนั้น
ถ้าจำนวนกรรมการจะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม
กรรมการซึ่งพ้นจากตำแหน่งอาจได้รับเลือกให้กลับเข้ามารับตำแหน่งอีกก็ได้

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามพระราชบัญญัติบริษัทมหาชนจำกัดเข้าเป็นกรรมการแทนตำแหน่งที่ว่างในการประชุมคณะกรรมการครั้งต่อไป
เว้นแต่วาระของกรรมการเหลือน้อยกว่า 2 เดือน
โดยบุคคลดังกล่าวจะอยู่ในตำแหน่งได้เพียงเท่าวาระที่เหลืออยู่ของกรรมการซึ่งตนแทน
และมติของคณะกรรมการต้องประกอบไปด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

วาระการดำรงตำแหน่งของกรรมการบริษัท

  ------------------- ---------------------------- --------------------------
  ชื่อ-นามสกุล           ตำแหน่ง                       ช่วงระยะเวลาการดำรงตำแหน่ง

  นายปัญญา นิรันดร์กุล     ประธานกรรมการ                19/2/2547 - ปัจจุบัน

  นายประภาส ชลศรานนท์  รองประธานกรรมการ             19/2/2547 - ปัจจุบัน

  นายนุวัทฐ จั่นบำรุง      กรรมการ                      19/2/2547 – 23/2/2552

  นายพาณิชย์ สดสี        กรรมการ                      19/2/2547 - ปัจจุบัน

  นายครรชิต ควะชาติ     กรรมการ                      4/4/2548 - ปัจจุบัน

  นางสาวมาลี ปานพชร    กรรมการ                      19/2/2547 - ปัจจุบัน

  นางเบญจมาศ จั่นปุ่ม     กรรมการ                      19/2/2547 - ปัจจุบัน

  นายคณิต วัฒนประดิษฐ์    กรรมการ                      19/2/2547 - ปัจจุบัน
                      และประธานกรรมการตรวจสอบ      

  พ.ต.อ. ปรัชญ์ชัย       กรรมการ และกรรมการตรวจสอบ    19/2/2547 - ปัจจุบัน
  ใจชาญสุขกิจ                                        

  นายปานสิงห์ ขมะสุนทร   อดีตกรรมการ และกรรมการตรวจสอบ 19/2/2547 – 1/9/2551

  นายสมเกียรติ ติลกเลิศ   กรรมการ และกรรมการตรวจสอบ    11/11/2551 - ปัจจุบัน
  ------------------- ---------------------------- --------------------------

หมายเหตุ

1.  คุณปานสิงห์ ขมะสุนทร อดีตกรรมการ กรรมการอิสระ และกรรมการตรวจสอบ
    ลาออกจากตำแหน่ง เมื่อวันที่ 1 กันยายน 2551

2.  คุณสมเกียรติ ติลกเลิศ กรรมการ กรรมการอิสระ และกรรมการตรวจสอบ
    ได้รับการแต่งตั้งจากที่ประชุมคณะกรรมการบริษัท ครั้งที่ 4/2551 เมื่อวันที่ 11 พฤศจิกายน
    2551 เพื่อดำรงตำแหน่งแทน คุณปานสิงห์ ขมะสุนทร

3.  คุณนุวัทฐ จั่นบำรุง อดีตกรรมการ ลาออกจากตำแหน่ง เมื่อวันที่ 23 กุมภาพันธ์ 2552

การประชุมคณะกรรมการบริษัท

บริษัทฯได้กำหนดให้มีการประชุมคณะกรรมการอย่างสม่ำเสมอและไม่น้อยกว่า 4 ครั้งต่อปี
และมีการประชุมพิเศษเพิ่มเติมตามความเหมาะสม โดยมีการกำหนดวาระการประชุมชัดเจน
และมีการส่งหนังสือเชิญประชุมล่วงหน้าไม่น้อยกว่า 7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
และมีการจดบันทึกการประชุมเป็นลายลักษณ์อักษรทุกครั้ง
เพื่อให้คณะกรรมการและผู้เกี่ยวข้องสามารถตรวจสอบได้ ทั้งนี้ มีสถิติการเข้าร่วมประชุมในปี 2551
มีรายละเอียดดังนี้

+---------------+----------------------+--------+--------+------+----+
| ชื่อ            | ตำแหน่ง               | คณะก   | คณะก   | คณะ  | ป  |
|               |                      | รรมการ | รรมการ | กรรม | ระ |
|               |                      |        |        |      | ชุม |
|               |                      | บริหาร  | บริษัท   | กา   | สา |
|               |                      |        |        | รตรว | มัญ |
|               |                      |        |        | จสอบ | ปร |
|               |                      |        |        |      | ะจ |
|               |                      |        |        |      | ำปี |
|               |                      |        |        |      | 25 |
|               |                      |        |        |      | 51 |
|               |                      |        |        |      |    |
|               |                      |        |        |      | 4  |
|               |                      |        |        |      | เ  |
|               |                      |        |        |      | ม. |
|               |                      |        |        |      | ย. |
|               |                      |        |        |      | 25 |
|               |                      |        |        |      | 51 |
+---------------+----------------------+--------+--------+------+----+
| นายปัญญา       | ประธานกรรมการ        | 25/25  | 4/4    |      | 1  |
| นิรันดร์กุล       |                      |        |        |      | /1 |
+---------------+----------------------+--------+--------+------+----+
| นายประภาส     | รองประธานกรรมการ     | 25/25  | 4/4    |      | 1  |
| ชลศรานนท์      |                      |        |        |      | /1 |
+---------------+----------------------+--------+--------+------+----+
| นายนุวัทฐ       | กรรมการ              | 25/25  | 3/4    |      | 1  |
| จั่นบำรุง        |                      |        |        |      | /1 |
+---------------+----------------------+--------+--------+------+----+
| นายพาณิชย์ สดสี  | กรรมการ              | 25/25  | 4/4    |      | 1  |
|               |                      |        |        |      | /1 |
+---------------+----------------------+--------+--------+------+----+
| นายครรชิต      | กรรมการ              | 25/25  | 4/4    |      | 1  |
| ควะชาติ        |                      |        |        |      | /1 |
+---------------+----------------------+--------+--------+------+----+
| นางสาวมาลี     | กรรมการ              | 25/25  | 3/4    |      | 1  |
| ปานพชร        |                      |        |        |      | /1 |
+---------------+----------------------+--------+--------+------+----+
| นางเบญจมาศ    | กรรมการ              | 25/25  | 3/4    |      | 1  |
| จั่นปุ่ม          |                      |        |        |      | /1 |
+---------------+----------------------+--------+--------+------+----+
| นายคณิต        | กรรมการ              |        | 4/4    | 4/4  | 1  |
| วัฒนประดิษฐ์     | และ                  |        |        |      | /1 |
|               | ประธานกรรมการตรวจสอบ |        |        |      |    |
+---------------+----------------------+--------+--------+------+----+
| พ.ต.อ. ปรัชญ์ชัย | กรรมการ              |        | 3/4    | 3/4  | -  |
| ใจชาญสุขกิจ     | และกรรมการตรวจสอบ    |        |        |      |    |
+---------------+----------------------+--------+--------+------+----+
| นายปานสิงห์     | อดีคกรรมการ           |        | 3/4    | 3/4  | 1  |
| ขมะสุนทร       | และกรรมการตรวจสอบ    |        |        |      | /1 |
+---------------+----------------------+--------+--------+------+----+
| นายสมเกียรติ    | กรรมการ              |        | -      | -    | -  |
| ติลกเลิศ        | และกรรมการตรวจสอบ    |        |        |      |    |
+---------------+----------------------+--------+--------+------+----+

หมายเหตุ

1.  คุณปานสิงห์ ขมะสุนทร อดีตกรรมการ กรรมการอิสระ และกรรมการตรวจสอบ
    ลาออกจากตำแหน่ง เมื่อวันที่ 1 กันยายน 2551

2.  คุณสมเกียรติ ติลกเลิศ กรรมการ กรรมการอิสระ และกรรมการตรวจสอบ
    ได้รับการแต่งตั้งจากที่ประชุมคณะกรรมการบริษัท ครั้งที่ 4/2551 เมื่อวันที่ 11 พฤศจิกายน
    2551 เพื่อดำรงตำแหน่งแทน คุณปานสิงห์ ขมะสุนทร

3.  คุณนุวัทฐ จั่นบำรุง อดีตกรรมการ ลาออกจากตำแหน่ง เมื่อวันที่ 23 กุมภาพันธ์ 2552

ค่าตอบแทนกรรมการ

ค่าตอบแทนกรรมการและผู้บริหาร

บริษัทฯ
ได้กำหนดนโยบายค่าตอบแทนของคณะกรรมการและผู้บริหารไว้อย่างชัดเจนในรูปเบี้ยประชุมในแต่ละปีโดยให้คณะกรรมการบริษัทและผู้ถือหุ้นพิจารณาอนุมัติ
ค่าตอบแทนของกรรมการและผู้บริหารของบริษัทฯ
จะสอดคล้องกับหน้าที่ความรับผิดชอบและเมื่อเปรียบเทียบค่าตอบแทนกับอุตสาหกรรมเดียวกันแล้ว
ค่าตอบแทนดังกล่าวอยู่ในระดับที่เหมาะสม และเพียงพอที่จะจูงใจและรักษากรรมการที่มีคุณภาพไว้

บริษัทฯ มีนโยบายจ่ายค่าตอบแทนให้กรรมการบริษัท
และกรรมการตรวจสอบซึ่งเป็นบุคคลภายนอกเท่านั้น
ค่าตอบแทนรวมของคณะกรรมการบริษัทและกรรมการตรวจสอบ ที่ได้รับในฐานะกรรมการบริษัท รวม
10 ท่าน สำหรับปี 2551 จำนวน 230,270 บาท
ซึ่งเป็นผลตอบแทนของเบี้ยประชุมเท่านั้นไม่มีผลตอบแทนอื่น โดยมีรายละเอียดดังนี้

+--------------------+-----------------------+------+--------+-------+
|                    |                       | ค่าตอ |        |       |
|                    |                       | บแทน |        |       |
|                    |                       | (    |        |       |
|                    |                       | บาท) |        |       |
+====================+=======================+======+========+=======+
| คณะกรรมการ         | ตำแหน่ง                | กรร  | กร     | รวม   |
|                    |                       | มการ | รมการต |       |
|                    |                       |      | รวจสอบ |       |
|                    |                       | บริษัท |        |       |
+--------------------+-----------------------+------+--------+-------+
| นายปัญญา นิรันดร์กุล    | ประธานกรรมการ         | 20   | -      | 2     |
|                    |                       | ,000 |        | 0,000 |
+--------------------+-----------------------+------+--------+-------+
| นายประภาส ชลศรานนท์ | รองประธานกรรมการ      | 20   | -      | 2     |
|                    |                       | ,000 |        | 0,000 |
+--------------------+-----------------------+------+--------+-------+
| นายนุวัทฐ จั่นบำรุง     | กรรมการ               | 15   | -      | 1     |
|                    |                       | ,000 |        | 5,000 |
+--------------------+-----------------------+------+--------+-------+
| นายพาณิชย์ สดสี       | กรรมการ               | 20   | -      | 2     |
|                    |                       | ,000 |        | 0,000 |
+--------------------+-----------------------+------+--------+-------+
| นายครรชิต ควะชาติ    | กรรมการ               | 20   | -      | 2     |
|                    |                       | ,000 |        | 0,000 |
+--------------------+-----------------------+------+--------+-------+
| นางสาวมาลี ปานพชร   | กรรมการ               | 15   | -      | 1     |
|                    |                       | ,000 |        | 5,000 |
+--------------------+-----------------------+------+--------+-------+
| นางเบญจมาศ จันปุ่ม    | กรรมการ               | 15   | -      | 1     |
|                    |                       | ,000 |        | 5,000 |
+--------------------+-----------------------+------+--------+-------+
| นายคณิต วัฒนประดิษฐ์   | กรรมการ               | -    | 42,108 | 4     |
|                    | แล                    |      |        | 2,108 |
|                    | ะประธานกรรมการตรวจสอบ |      |        |       |
+--------------------+-----------------------+------+--------+-------+
| พันตำรวจเอกปรัชญ์ชัย   | กรรมการ               | -    | 31,581 | 3     |
| ใจชาญสุขกิจ          | และกรรมการตรวจสอบ     |      |        | 1,581 |
+--------------------+-----------------------+------+--------+-------+
| นายปานสิงห์ ขมะสุนทร  | อดีตกรรมการ            | -    | 31,581 | 3     |
|                    | และกรรมการตรวจสอบ     |      |        | 1,581 |
+--------------------+-----------------------+------+--------+-------+
| นายสมเกียรติ ติลกเลิศ  | กรรมการ               | -    | -      | -     |
|                    | และกรรมการตรวจสอบ     |      |        |       |
+--------------------+-----------------------+------+--------+-------+
| รวม                |                       | 125  | 1      | 23    |
|                    |                       | ,000 | 05,270 | 0,270 |
+--------------------+-----------------------+------+--------+-------+

หมายเหตุ

1.  คุณปานสิงห์ ขมะสุนทร อดีตกรรมการ กรรมการอิสระ และกรรมการตรวจสอบ
    ลาออกจากตำแหน่ง เมื่อวันที่ 1 กันยายน 2551

2.  คุณสมเกียรติ ติลกเลิศ กรรมการ กรรมการอิสระ และกรรมการตรวจสอบ
    ได้รับการแต่งตั้งจากที่ประชุมคณะกรรมการบริษัท ครั้งที่ 4/2551 เมื่อวันที่ 11 พฤศจิกายน
    2551 เพื่อดำรงตำแหน่งแทน คุณปานสิงห์ ขมะสุนทร

3.  คุณนุวัทฐ จั่นบำรุง อดีตกรรมการ ลาออกจากตำแหน่ง เมื่อวันที่ 23 กุมภาพันธ์ 2552

การกำกับดูแลกิจการ

นโยบายการกำกับดูแลกิจการบริษัท เวิร์คพอยท์ เอ็นเทอร์เทนเมนท์ จำกัด (มหาชน)

คณะกรรมการบริษัทได้ ตระหนักถึงการกำกับดูแลกิจการที่ดีเพื่อเพิ่มความโปร่งใส
เพิ่มขีดความสามารถในการแข่งขัน และที่สำคัญที่สุดคือสร้างความเชื่อมั่นให้แก่ผู้ถือหุ้น ผู้ลงทุน
และผู้มีส่วนได้ส่วนเสียทุกฝ่าย ตลอดจนสร้างมูลค่าเพิ่มของกิจการในระยะยาว
โดยได้ดำเนินการตามแนวทางของหลักการกำกับดูแลกิจการที่ดี
ที่ประกาศโดยตลาดหลักทรัพย์แห่งประเทศไทย บริษัทจึงมีนโยบายปฏิบัติดังนี้

1.  สิทธิของผู้ถือหุ้น

บริษัทฯ ตระหนักและให้ความสำคัญต่อผู้ถือหุ้น
และให้สิทธิผู้ถือหุ้นอย่างเท่าเทียมกันโดยสามารถสรุปได้ดังนี้

บริษัทฯ
มีนโยบายให้ข้อมูลและข่าวสารของบริษัทอย่างถูกต้องทั้งผ่านการประชุมผู้ถือหุ้นซึ่งบริษัทจัดอย่างน้อยปี
ละ 1 ครั้ง ผู้ถือหุ้นทุกคนมีสิทธิได้เงินปันผล ให้สิทธิผู้ถือหุ้นแสดงความเห็น ให้ข้อเสนอแนะ
และร่วมพิจารณาตัดสินในการเปลี่ยนแปลงที่สำคัญต่างๆ
โดยที่บริษัทมีการอำนวยความสะดวกแก่ผู้ถือหุ้นทุกคนอย่างเท่าเทียมกัน
มีการกำหนดให้มีการจัดประชุมใน วัน เวลา และสถานที่ประชุม
โดยส่งหนังสือเชิญประชุมผู้ถือหุ้นล่วงหน้า และระบุเอกสารที่ต้องใช้แสดงตัวในการเข้าร่วมประชุม
บริษัทมีนโยบายอำนวยความสะดวกให้แก่ผู้ถือหุ้นที่ไม่สามารถเข้าประชุมได้
โดยผู้ถือหุ้นสามารถมอบฉันทะให้บุคคลอื่น หรือกรรมการอิสระของบริษัท
เพื่อลงคะแนนเสียงแทนในกรณีที่ผู้ถือหุ้นไม่สามารถเข้าร่วมประชุมได้ด้วยตนเอง
มีการเปิดโอกาสและส่งเสริมให้ผู้ถือหุ้นซักถามและแสดงความคิดเห็นในที่ประชุมอย่างเท่าเทียมกัน
ส่งเสริมให้กรรมการบริษัทเข้าร่วมประชุมผู้ถือหุ้น โดยเฉพาะประธานกรรมการบริษัท
เพื่อร่วมชี้แจงในที่ประชุม นอกจากนี้บริษัทได้เปิดโอกาสให้ผู้ถือหุ้นสามารถรับรู้ข่าวสารของบริษัทผ่าน
Website (www.workpoint.co.th) เพื่อประกอบการตัดสินใจในการใช้สิทธิออกเสียง
นอกจากนี้บริษัทมีนโยบายที่จะละเว้นการกระทำใดๆ ที่เป็นการจำกัดโอกาสของผู้ถือหุ้น
ในการศึกษาสารสนเทศของบริษัทและเปิดโอกาสให้ผู้ถือหุ้นซักถามข้อมูลที่ไม่เข้าใจได้โดยสอบถามได้ที่ส่วนนักลงทุนสัมพันธ์
(“IR”) ที่โทรศัพท์ 0-2833-2215-6 หรือ E-mail: ir@workpoint.co.th

2.  การปฏิบัติต่อผู้ถือหุ้นอย่างเท่าเทียมกัน

บริษัทฯ
มีนโยบายอำนวยความสะดวกให้แก่ผู้ถือหุ้นและปฏิบัติต่อผู้ถือหุ้นทุกรายอย่างเท่าเทียมเป็นไปตามข้อกำหนด
กฎหมาย มีการปกป้องสิทธิขั้นพื้นฐานของผู้ถือหุ้น และมีนโยบายอำนวยความสะดวกให้แก่ผู้ถือหุ้น
ดังรายละเอียดซึ่งได้เปิดเผยไว้ในข้อ 1 สิทธิผู้ถือหุ้น

บริษัทฯ มีมาตรการป้องกันกรณีที่กรรมการ ผู้บริหาร และพนักงานใช้ข้อมูลภายในเพื่อหาผลประโยชน์
ให้แก่ตนเองหรือผู้อื่นในทางมิชอบ (ABUSIVE SELF – DEALING) เช่น
การซื้อขายหลักทรัพย์โดยใช้ข้อมูลภายใน (INSIDER TRADING)
การนำข้อมูลภายในไปเปิดเผยกับบุคคลที่เกี่ยวข้องกับกรรมการและผู้บริหารซึ่งก่อให้เกิดความเสียหายต่อผู้ถือหุ้นโดยรวม
ดังรายละเอียดซึ่งได้เปิดเผยไว้ในหัวข้อการดูแลเรื่องการใช้ข้อมูลภายใน

ความขัดแย้งทางผลประโยชน์

บริษัทฯ ถือเป็นนโยบายสำคัญที่จะไม่ให้กรรมการ ผู้บริหาร
และพนักงานใช้โอกาสจากการเป็นกรรมการ ผู้บริหาร หรือพนักงานของบริษัทฯ
แสวงหาผลประโยชน์ส่วนตัว จึงกำหนดเป็นข้อปฏิบัติสำหรับกรรมการ ผู้บริหาร
และพนักงานของบริษัทในการหลีกเลี่ยงการทำรายการที่เกี่ยวโยงกับตนเองที่อาจก่อให้เกิดความขัดแย้งทางผลประโยชน์กับบริษัท
และในกรณีที่จำเป็นต้องทำรายการเช่นนั้นเพื่อประโยชน์ของบริษัท
คณะกรรมการบริษัทกำหนดให้ต้องปฏิบัติตามหลักเกณฑ์ของตลาดหลักทรัพย์แห่งประเทศไทย
และบริษัทได้ทำการเปิดเผยข้อมูลเกี่ยวกับรายการที่เกี่ยวโยงกันในรายงานประจำปี (แบบ 56-2)
และแบบแสดงรายงานข้อมูลประจำปี (แบบ 56-1) อย่างครบถ้วน

3.  บทบาทของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม
ไม่ว่าจะเป็นผู้มีส่วนได้เสียภายในหรือผู้มีส่วนได้เสียภายนอก ซึ่งรวมถึงผู้ถือหุ้น พนักงาน ลูกค้า
คู่ค้าและ/หรือเจ้าหนี้ คู่แข่งทางการค้า และสังคมส่วนรวม โดยมีรายละเอียดแยกตามหัวข้อดังนี้

ต่อผู้ถือหุ้น

บริษัทฯ มุ่งมั่นในการบริหารงานด้วยความรู้ ความสามารถ ความซื่อสัตย์ สุจริต โปร่งใส
และเป็นธรรม เพื่อให้บริษัทฯ มีความเจริญก้าวหน้า มั่นคง
ผู้ถือหุ้นได้รับผลตอบแทนที่ยั่งยืนจากการทำงานที่มีประสิทธิภาพและประสิทธิผล
ตลอดจนได้รับรายงานสถานะและผลการดำเนินงานของบริษัทฯ ที่ถูกต้อง ครบถ้วน
ให้ผู้ถือหุ้นทุกรายทราบอย่างสม่ำเสมอและทันเวลา

ต่อพนักงาน

บริษัทฯ เน้นการส่งเสริมการพัฒนาความรู้
ความสามารถของพนักงานทุกระดับอย่างต่อเนื่องได้รับปฎิบัติและได้รับโอกาสเท่าเทียมกัน
ให้ผลตอบแทนและสวัสดิการแก่พนักงานอย่างเหมาะสม เป็นธรรม
มีการจัดตั้งกองทุนสำรองเลี้ยงชีพเพื่อให้ผลประโยชน์ต่อพนักงาน
ปฏิบัติต่อพนักงานตามข้อบังคับของกฎหมายแรงงานและสวัสดิการของพนักงาน
และให้ความเคารพต่อสิทธิหน้าที่ส่วนบุคคล
ตลอดจนดูแลให้เกิดสภาพแวดล้อมที่ดีในการทำงานเพื่อสุขอนามัย
และความปลอดภัยต่อชีวิตและทรัพย์สินของพนักงาน
รวมทั้งส่งเสริมให้ปฏิบัติงานภายใต้ค่านิยมที่ดีร่วมกันและมีความสามัคคีภายในองค์กร

ต่อลูกค้า

บริษัทฯอยู่ในธุรกิจบันเทิง เน้นการดำเนินธุรกิจอย่างถูกต้อง เสนอความบันเทิงภายใต้กฎหมาย,
จริยธรรม และวัฒนธรรมที่ดีของสังคมไทย
ด้วยทีมงานผลิตที่มีคุณภาพและนวัตกรรมและเทคโนโลยีที่ทันสมัย
รวมถึงเปิดโอกาสให้ลูกค้าสามารถเสนอความเห็นติชม พร้อมทั้งดำเนินการแก้ไข และ /
หรือตอบสนองความต้องการของลูกค้าตามความเหมาะสม

ต่อคู่ค้า และ / หรือ เจ้าหนี้

บริษัทฯ รักษาและปฏิบัติตามเงื่อนไขข้อตกลงต่าง ๆ ที่มีต่อคู่ค้า และ/หรือเจ้าหนี้อย่างเคร่งครัด
และไม่เรียก รับ หรือ ยอมรับทรัพย์สิน หรือประโยชน์อื่นใด ที่ไม่สุจริตในการค้ากับคู่ค้า
และ/หรือเจ้าหนี้ โดยหากไม่สามารถปฏิบัติตามเงื่อนไขดังกล่าว
หรือมีข้อมูลว่ามีการกระทำที่ไม่สุจริตเกิดขึ้น
จะรีบแจ้งหรือเปิดเผยข้อมูลต่อคู่ค้าและ/หรือเจ้าหนี้เพื่อร่วมกันแก้ไขปัญหาและป้องกันไม่ให้เกิดความเสียหาย

ต่อคู่แข่งทางการค้า

บริษัทฯ
มีนโยบายให้ปฏิบัติต่อคู่แข่งขันทุกรายอย่างเท่าเทียมกันด้วยความสุจริตโดยดำเนินการแข่งขันอย่างถูกต้องตามกฎหมายต่างๆ
ที่เกี่ยวข้องอย่างมีคุณธรรม ด้วยการพัฒนาคุณภาพรายการ
คู่แข่งเองก็เป็นส่วนสำคัญที่ผลักดันให้บริษัทมีพัฒนาการในการผลิตรายการที่มีคุณภาพอย่างต่อเนื่อง
ต่อสังคมส่วนรวม

1.  บริษัทฯ ผลิตสารคดีเทิดพระเกียรติ เพื่ออนุรักษ์ป่าผืนสุดท้าย ชุด “ปกป่า เพื่อแม่”
    เพื่อเป็นการเทิดพระเกียรติ สมเด็จพระนางเจ้าฯ พระบรมราชินีนาถ
    สัมผัสกับวิถีชีวิตของสัตว์ป่าและคนในชุมชน รวมทั้งแหล่งกำเนิดแม่น้ำที่สำคัญของภาคตะวันออก
    สลับกับ บทเพลงที่ประพันธ์เป็นบทกวี จาก 4 กวีเอก
    นอกจากจะได้ซาบซึ้งไปกับพระวิริยะอุตสาหะของ สมเด็จพระนางเจ้าฯ พระบรมราชินีนาถ
    ที่ทรงงานในการอนุรักษ์ทรัพยากรป่าไม้ ออกอากาศเมื่อวันที่ 12 สิงหาคม 2551

2. บริษัทฯ ร่วมประชาสัมพันธ์เพลงแม่แห่งแผ่นดินเพื่อเฉลิมพระเกียรติ สมเด็จพระนางเจ้าฯ
พระบรมราชินีนาถ

  เนื่องในโอกาสมหามงคลเฉลิมพระชนมพรรษา 78 พรรษา 12 สิงหาคม 2551

3.  บริษัทฯ ร่วมสนับสนุนการประชาสัมพันธ์งาน “มหกรรม 3 ปี
    โครงการสายใยรักแห่งครอบครัว” ในพระราชูปถัมภ์ สมเด็จพระบรมโอรสาธิราชฯ
    สยามมกุฎราชกุมาร โครงการสร้างเสริมสถาบันครอบครัวและแก้ไขปัญหาเยาวชน วันที่ 9 –
    14 ธันวาคม 2551 ณ อิมแพคเมืองทองธานี

4.  บริษัทฯ ร่วมวางแผนการประชาสัมพันธ์ โครงการศูนย์ศรีทวีรัก
    หนึ่งในโครงการสายใยรักแห่งครอบครัว ในพระราชูปถัมภ์ สมเด็จพระบรมโอรสาธิราชฯ
    สยามมกุฎราชกุมาร ซึ่งเป็นศูนย์สำหรับผู้สูงอายุ
    โดยบุตรหลานมาส่งผู้สูงอายุในเวลาเช้าเพื่อร่วมปฏิบัติกิจกรรมระหว่างผู้สูงอายุ
    และรับกลับในเวลาเย็น

5.  บริษัทฯ ร่วมเป็นเจ้าภาพพระราชพิธีบำเพ็ญพระราชกุศลพระศพ สมเด็จพระเจ้าพี่นางเธอ
    เจ้าฟ้ากัลยาณิวัฒนา กรมหลวงนราธิวาสราชนครินทร์ เมื่อวันจันทร์ที่ 16 มิถุนายน 2551

6.  บริษัทฯ ผลิตรายการ โครงการพิเศษ “รายการเกมทศกัณฐ์เด็ก 3 วัย ช่วยโรงเรียน”
    รายการส่งเสริมความรู้ สร้างสรรค์สังคม โดยผู้เข้าแข่งขันเป็นดารา 3 วัย
    ที่มีชื่อเสียงมาร่วมตอบคำถาม ชิงของรางวัล ประเภทอุปกรณ์การศึกษา อุปกรณ์กีฬา
    และของใช้ที่จำเป็น เพื่อมอบให้แก่โรงเรียนที่อยู่ห่างไกลทั่วประเทศ

7. บริษัทฯ ผลิตรายการ โครงการพิเศษ “รายการเกมทศกัณฐ์เด็ก ช่วยโรงพยาบาล”
รายการส่งเสริมความรู้ สร้างสรรค์สังคม โดยผู้เข้าแข่งขันเป็นดาราที่มีชื่อเสียง มาร่วมตอบคำถาม
ชิงของรางวัลและเชิญชวนบริจาคเงิน สิ่งของ แก่กระทรวงสาธารณสุข
เพื่อมอบของบริจาคแก่โรงพยาบาลชายแดนทุรกันดารทั่วประเทศ

8. บริษัทฯ ร่วมประชาสัมพันธ์สมาคมนิสิตเก่าจุฬาลงกรณ์มหาวิทยาลัยในพระบรมราชูปถัมภ์ ชุด
สมทบทุนสร้างอาคาร 100 ปี เนื่องในงาน “ปิยมหาราชานุสรณ์” เพื่อหารายได้สมทบทุนก่อสร้าง
อาคาร 100 ปี พระปิยมหาราช และทุนจุฬาสงเคราะห์ สำหรับนิสิตปัจจุบันที่มีความประพฤติดี
แต่ฐานะยากจน และนิสิตที่ทำคุณประโยชน์ให้ทางมหาวิทยาลัย

9. บริษัทฯ ร่วมจัดรายการพิเศษ “แสงสว่างสู่ดวงตา” บริจาคเงินการกุศล
เพื่อมอบรายได้ให้แก่มูลนิธิช่วยคนตาบอด แห่งประเทศไทยในพระบรมราชินูปถัมภ์
และช่วยเหลือด้านทุนการศึกษาแก่เยาวชนผู้พิการทางสายตา
เพื่อเป็นทุนการศึกษาแก่เยาวชนผู้พิการทางสายตาต่อไป

10. บริษัทฯ สนับสนุนของขวัญ ร่วมโครงการ “สานสายใย ไทย - สมาคมไทย-ออสเตรเลียนฯ
เยี่ยมเยียนน้อง” บริจาคแก่เด็กบ้านราชาวดี
เพื่อนำไปใช้ประโยชน์และส่งเสริมเด็กด้อยโอกาสได้รับโอกาสที่ดีขึ้น

11. บริษัทฯ สนับสนุนเครื่องใช้ไฟฟ้า ร่วมทำบุญกับกองทุนขวัญเรือน
โครงการเพื่อการศึกษาและส่งเสริมการอ่าน เพื่อนำไปเป็นของรางวัลในการสอยต้นกัลปพฤกษ์
โดยรายได้มอบเป็นทุนการศึกษาให้กับโรงเรียนด้อยโอกาสและขาดแคลน

12. บริษัทฯ ส่งศิลปินดารา เพื่อร่วมขบวนคาราวาน “โทรไม่ขับ” ของสำนักงานตำรวจแห่งชาติ

  เมื่อวันที่ 30 เมษายน 2551

13. บริษัทฯ สนับสนุนพ๊อคเก็ตบุ๊คและของรางวัล เครื่องใช้ไฟฟ้า ร่วมกิจกรรมการกุศล งาน Love
to share on wheelchair “หนึ่งน้ำใจ ล้านคำขอบคุณ”
สมทบทุนสร้างอาคารใหม่ของมูลนิธิรามาธิบดี

14. บริษัทฯ ร่วมประชาสัมพันธ์ กิจกรรม “วันมหิดล” เพื่อนำรายได้ช่วยเหลือผู้ป่วยด้อยโอกาส
โรงพยาบาลศิริราช

15. บริษัทฯ สนับสนุนประชาสัมพันธ์งาน “เพื่อไทย พ้นภัย พึ่งใจ เพื่อนพึ่ง (ภาฯ) และ
สวนอัมพรเกษตรแฟร์” เพื่อเผยแพร่ผลการดำเนินงานของมูลนิธิฯ ให้รับรู้เกี่ยวกับอุบัติภัยต่าง ๆ
การป้องกัน การฟื้นฟู และการช่วยเหลือสังคมภายหลังเกิดอุทกภัย

16. บริษัทฯ ร่วมประชาสัมพันธ์ “ดอกแก้วกัลยา” ดอกไม้สัญลักษณ์ของคนพิการ
จากฝีมือคนพิการงานวันคนพิการ ปี 2551

17. บริษัทฯ ร่วม ประชาสัมพันธ์ งานทอดกฐินสามัคคี เพื่อสมทบทุนบูรณะศาลาการเปรียญหลังเก่า
ณ วัดพนมทวน อำเภอพนมทวน จังหวัดกาญจนบุรี เมื่อวันที่ 31 ตุลาคม 2551

18. บริษัทฯ ร่วมประชาสัมพันธ์โครงการทอดกฐินสามัคคี ณ วัดบ้านนา อำเภอศรีนครินทร์
จังหวัดพัทลุง เพื่อสมทบทุน

สร้างโรงพยาบาลศรีนครินทร์ (ปัญญานันทภิกขุ) เมื่อวันที่ 18 ตุลาคม 2551

4. การเปิดเผยข้อมูลและความโปร่งใส

บริษัทฯ
มีการเผยแพร่ทั้งข้อมูลทางการเงินและข้อมูลที่มิใช่การเงินตามข้อกำหนดของตลาดหลักทรัพย์แห่งประเทศไทย
อย่างถูกต้อง ครบถ้วน ทันเวลา และโปร่งใส ผ่านช่องทางต่างๆ
ทั้งช่องทางของตลาดหลักทรัพย์แห่งประเทศไทย และ WEBSITE ของบริษัทฯด้วย
รวมทั้งเปิดเผยข้อมูลทั้งภาษาไทยและภาษาอังกฤษ ที่คาดว่าจะเป็นประโยชน์ต่อผู้ถือหุ้น นักลงทุน
และ นักวิเคราะห์ ทั้งนี้บริษัทมีนโยบายปรับปรุงข่าวสารและทันสมัยอยู่เสมอ

คุณภาพของรายงานทางการเงิน

คณะกรรมการบริษัทได้กำกับดูแลให้รายงานทางการเงินของบริษัทที่จัดทำขึ้น
มีข้อมูลทางบัญชีที่ถูกต้องครบถ้วนในสาระที่สำคัญ โปร่งใส
รวมทั้งได้ถือปฏิบัติตามมาตรฐานการบัญชีที่รับรองโดยทั่วไป โดยใช้นโยบายบัญชีที่เหมาะสม
และถือปฏิบัติอย่างสม่ำเสมอ โดยคณะกรรมการบริษัทได้จัดให้มีระบบการบริหารความเสี่ยง
และระบบการควบคุมภายในที่มีประสิทธิผล
และได้แต่งตั้งคณะกรรมการตรวจสอบเพื่อทำหน้าที่ดูแลรับผิดชอบเกี่ยวกับคุณภาพของรายงานทางการเงิน
และระบบการควบคุมภายใน
คณะกรรมการบริษัทได้จัดทำรายงานความรับผิดชอบของคณะกรรมการต่อรายงานทางการเงิน
และคณะกรรมการตรวจสอบได้มีการรายงานตรวจสอบตามรายละเอียดปรากฏในรายงานประจำปีแล้ว

ความสัมพันธ์กับผู้ลงทุน

บริษัทจัดให้มีฝ่ายนักลงทุนสัมพันธ์ (Investor Relation)
เพื่อเป็นตัวแทนบริษัทในการติดต่อสื่อสารกับผู้ถือหุ้น ผู้ลงทุนสถาบัน นักลงทุน
นักวิเคราะห์หลักทรัพย์และประชาชนทั่วไป โดยการเผยแพร่ข้อมูลผ่านหลายช่องทาง เช่น
ตลาดหลักทรัพย์แห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์
การเผยแพร่ข้อมูลทางสื่อมวลชน อีเมล์ โทรศัพท์ โทรสาร
รวมทั้งการเผยแพร่ข้อมูลบนเว็บไซต์บริษัทที่ www.workpoint.co.th
ทั้งที่เป็นภาษาไทยและภาษาอังกฤษ ทั้งนี้
ผู้ลงทุนสามารถติดต่อขอข้อมูลบริษัทโดยผ่านทางเว็บไซต์ของบริษัทที่ www.workpoint.co.th
หรือที่ E-Mail Address : ir@workpoint.co.th หรือที่โทร. 0-2833-2215-6

5. ความรับผิดชอบของคณะกรรมการ

โครงสร้างคณะกรรมการ

โดยคณะกรรมการของบริษัทฯมีนโยบายปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
เกี่ยวกับหน้าที่ ความรับผิดชอบของคณะกรรมการบริษัท เช่น กรรมการต้องปฏิบัติตามกฎหมาย
และข้อบังคับของบริษัทฯ มีความซื่อสัตย์สุจริต มีความรับผิดชอบต่อผู้ถือหุ้น
มีความตั้งใจดำเนินธุรกิจอย่างต่อเนื่อง มีหน้าที่กำหนดนโยบายและทิศทางการดำเนินงานของบริษัท
และมีการกำกับควบคุมฝ่ายบริหารให้ดำเนินการเป็นไปตามนโยบายที่กำหนดไว้อย่างมีประสิทธิภาพและประสิทธิผล
คณะกรรมการมีความรับผิดชอบต่อรายงานทางการเงิน เป็นต้น นอกจากนี้
บริษัทฯยังมีการจัดให้มีการประชุมคณะกรรมอย่างสม่ำเสมอ และมีการแต่งตั้งคณะกรรมการตรวจสอบ
เพื่อช่วยดูแลระบบการควบคุมภายในของบริษัทฯ เพื่อให้การดำเนินงานของบริษัทฯมีความโปร่งใส
ซึ่งจะก่อให้เกิดประโยชน์สูงสุดต่อบริษัทฯ และผู้ถือหุ้น

คณะกรรมการบริษัทมีจำนวน 9 คน ซึ่งในจำนวนนี้ประกอบด้วย กรรมการที่เป็นผู้บริหาร 6 คน
และกรรมการที่ไม่เป็นผู้บริหาร 3 คน โดยจำนวนกรรมการดังกล่าวทั้งหมดมีกรรมการอิสระ 3 คน
ตามที่หลักการกำกับดูแลกิจการที่ดีสำหรับบริษัทจดทะเบียนกำหนดไว้
ซึ่งเพียงพอที่จะสามารถสอบทานการบริหารจัดการงานของบริษัทได้และเพื่อให้การกำกับดูแลกิจการมีประสิทธิภาพ

การประชุมคณะกรรมการ

คณะกรรมการบริษัทกำหนดให้มีการประชุมคณะกรรมการอย่างน้อยปีละ 4 ครั้ง
และมีการประชุมพิเศษ เช่น การวางแผนงานครึ่งปี และวางแผนงานประจำปี เป็นต้น
โดยประธานกรรมการและประธานเจ้าหน้าที่บริหารฝ่ายการเงิน
จะเป็นผู้ดูแลให้ความเห็นชอบกำหนดระเบียบวาระการประชุม
และเปิดโอกาสให้กรรมการสามารถเสนอเรื่องเข้าสู่วาระการประชุมคณะกรรมการได้
โดยในการประชุมมีการกำหนดระเบียบวาระชัดเจน
มีเอกสารประกอบการประชุมที่ครบถ้วนเพียงพอและจัดส่งให้กับคณะกรรมการล่วงหน้าก่อนการประชุม
7 วัน เพื่อให้กรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
โดยกรรมการสามารถขอข้อมูลประกอบการพิจารณาเพิ่มเติมได้จากเลขานุการบริษัท

ประธานกรรมการมีนโยบายส่งเสริมให้มีการดุลยพินิจที่รอบคอบและจัดสรรเวลาไว้อย่างเพียงพอในการประชุม
เพื่อที่จะให้ฝ่ายจัดการเสนอเรื่องและสามารถอภิปรายปัญหาสำคัญได้อย่างรอบคอบโดยทั่วกัน ทั้งนี้
คณะกรรมการได้จัดให้มีเลขานุการทำหน้าที่ให้การสนับสนุนการจัดเตรียมระเบียบวาระการประชุมทำหนังสือเชิญประชุม
ดูแลและจัดการประชุม จดบันทึกและจัดทำรายงานการประชุม
และจัดเก็บรายงานการประชุมที่ผ่านการรับรองจากคณะกรรมการ

ในปี 2551 คณะกรรมการบริษัทมีการประชุมตามวาระปกติจำนวน 4 ครั้ง
โดยรายละเอียดการเข้าร่วมประชุมของคณะกรรมการบริษัทแต่ละท่านได้เปิดเผยไว้ในหัวข้อโครงสร้างการจัดการ

เลขานุการบริษัท

บริษัทได้แต่งตั้งเลขานุการบริษัทเพื่อทำหน้าที่ในการดูแลกิจกรรมของคณะกรรมการ
และช่วยให้กรรมการและบริษัทปฏิบัติตามกฎหมายและระเบียบข้อบังคับต่างๆ ที่เกี่ยวข้อง
รวมถึงการส่งเสริมให้บริษัทมีการกำกับดูแลกิจการที่ดี ตลอดจนดูแลการจัดการประชุมผู้ถือหุ้น
และการประชุมคณะกรรมการบริษัทให้เป็นไปตามกฎหมาย ข้อบังคับของบริษัท และข้อพึงปฏิบัติต่างๆ
รวมทั้งดูแลการจัดทำและเก็บรักษาเอกสารประกอบการประชุม
และการติดตามให้มีการปฏิบัติตามมติที่ประชุมผู้ถือหุ้น และที่ประชุมคณะกรรมการบริษัท

การดูแลเรื่องการใช้ข้อมูลภายใน

บริษัทฯ มีนโยบายในการควบคุมมิให้บุคลากรของบริษัทฯ
นำข้อมูลภายในองค์กรไปเปิดเผยให้แก่ผู้อื่นหรือนำไปใช้เพื่อประโยชน์ส่วนตน
รวมถึงเพื่อการซื้อขายหลักทรัพย์ โดยบริษัทฯ
มีนโยบายและวิธีการดูแลเรื่องการใช้ข้อมูลภายในของบริษัทฯ ดังนี้

1) ให้ความรู้แก่กรรมการและผู้บริหาร
ให้รับทราบเกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส และ
บุตรที่ไม่บรรลุนิติภาวะ รวมถึงบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ.
2535 และตามข้อกำหนดของตลาดหลักทรัพย์แห่งประเทศไทย

2)
กำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
และจัดส่งสำเนารายงานดังกล่าวให้แก่บริษัทฯในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

3) ดำเนินการส่งหนังสือเวียนเพื่อแจ้งให้ผู้บริหารทราบว่า
ผู้บริหารที่ได้รับทราบข้อมูลภายในที่เป็นสาระสำคัญ ที่มีผลต่อการเปลี่ยนแปลงราคาหลักทรัพย์
จะต้องระงับการซื้อขายหลักทรัพย์ของบริษัทฯในช่วง 1 เดือน
ก่อนที่งบการเงินหรือข้อมูลภายในนั้นจะเปิดเผยต่อสาธารณชน
และห้ามมิให้เปิดเผยข้อมูลที่เป็นสาระสำคัญนั้นต่อบุคคลอื่น

บุคลากร

ณ สิ้นปี 2551 บริษัทฯมีจำนวนพนักงานรวมทั้งสิ้น 429 คน
ซึ่งบริษัทฯมีการให้ผลตอบแทนพนักงานในรูปเงินเดือน โบนัส และมีสวัสดิการพนักงานต่างๆ

นโยบายการบริหารทรัพยากรบุคคล

การสรรหาและพัฒนาบุคลากร

บริษัทฯเชื่อว่าทรัพยากรบุคคลเป็นสิ่งที่สำคัญที่สุดในการนำมาซึ่งผลงานที่สร้างสรรค์และมีคุณภาพตลอดจนการทำงานที่มีประสิทธิภาพ
ดังนั้นบริษัทฯจึงมีนโยบายการบริหารทรัพยากรบุคคล
ตั้งแต่การสรรหาและคัดเลือกบุคลากรเพื่อเข้าร่วมเป็นทีมงาน
โดยมุ่งเน้นบุคลากรที่มีคุณภาพและมีความตั้งใจจริงที่จะเป็นส่วนหนึ่งของบริษัทฯ พร้อมกันนี้
บริษัทฯมีการพัฒนาบุคลากรให้มีทักษะและความรู้ความสามารถสูงขึ้น
โดยการฝึกอบรมจากการปฏิบัติงานจริง (On-the-Job Training)
กับทีมงานที่มากด้วยความรู้ความสามารถและประสบการณ์
และการเข้าร่วมอบรมสัมมนาตามสายงานที่เกี่ยวข้อง

การรักษาบุคลากรให้คงอยู่กับบริษัทฯ

บริษัทฯมีนโยบายในการรักษาบุคลากรที่มีคุณภาพให้คงอยู่กับบริษัทฯโดยการจัดการให้มีสิ่งแวดล้อมและบรรยากาศในการทำงานที่ดี
ส่งเสริมให้บุคลากรของบริษัทได้แสดงความคิดสร้างสรรค์และความสามารถอย่างเต็มที่
จัดให้มีการพัฒนาบุคลากร การประเมินผลงาน
และการพิจารณาให้ผลตอบแทนที่เหมาะสมกับความรู้ความสามารถ